text: Ny teatersal i Esbjerg indvies  
  13 januar 2010 kl. 09.38
  Teaterinteresserede borgere i Esbjerg har længe hungret efter en ny teatersal. Nu er den der. Onsdag aften indvies den af kulturminister Carina Christensen.
  40 mill. kr. 
  Teatersalen har kostet 40 mill. kr. at bygge. Den er arkitektionisk og indholdsmæssigt blevet en del af Musikhuset Esbjerg. Kommunen har råderet over den nye teatersal i 140 dage om året.  
  
  Plads til 471 tilskuere
  Med den nye teatersal med plads til 471 tilskuere opnår Musikhuset Esbjerg en fleksibilitet med i alt fem teater- og musiksale. Hermed kan Musikhuset opfylde de fleste ønsker for klassisk musik, moderne musik, opera, ballet og teater.
  
  Stort show 
  Efter kulturministerens snoreklip begynder aftenens show med: Esbjerg Ensemble, Det Kgl. Teater med Guido Paevatalu, Den Ny Opera med Susanne Elmark, Peter Lodahl og Ulrik Stærk, Aura og Rasmus Malmstrøm, Charlotte Fich, Miss Saigon - Jacob Haugaard og Lisa Romee, Mick Øgendahl, Den Ny Opera med Susanne Elmark, Peter Lodahl og Ulrik Stærk.
  